C 88/58
HU
Az Európai Unió Hivatalos Lapja
2022.2.24.
Az (EU) 2019/33 felhatalmazáson alapuló bizottsági rendelet 17. cikkének (2) és (3) bekezdésében említett, egy borágazati elnevezéshez tartozó termékleírás standard módosításának jóváhagyásáról szóló értesítés közzététele (2022/C 88/07) Ezen értesítés közzétételére az (EU) 2019/33 (1) felhatalmazáson alapuló bizottsági rendelet 17. cikke (5) bekezdésének megfelelően kerül sor.
ÉRTESÍTÉS AZ EGYSÉGES DOKUMENTUMOT ÉRINTŐ STANDARD MÓDOSÍTÁSRÓL
„Crémant de Bordeaux” PDO-FR-A0488-AM06 Az értesítés időpontja: 2021.11.26.
A JÓVÁHAGYOTT MÓDOSÍTÁS LEÍRÁSA ÉS INDOKOLÁSA 1.
Hivatalos földrajzi kódex A földrajzi területhez tartozó településeket a hivatalos földrajzi kódex szerint frissítették.
A módosítás az egységes dokumentum 6. pontját érinti.
2.
Szőlőfajták A rozé pezsgők előállításához felhasználható szőlőfajták felsorolása kiegészült a muscadelle B, a sauvignon B, a sauvignon gris G és a semmillon B fajtákkal.
Ezek a szőlőfajták már fel voltak sorolva a fehér pezsgők előállításához felhasználható szőlőfajták között.
Ezt a kiegészítést a rozé pezsgők alapboraiban található fehérszőlőfajtákra vonatkozó korlátozás kíséri.
E szőlőfajták hozzáadása a rozé pezsgők érzékszervi jellemzőinek megőrzése mellett lehetővé teszi a borok friss jellegének erősítését.
Ez a módosítás nem érinti az egységes dokumentumot.
3.
Agrár-környezetvédelmi rendelkezések A termékleírás az alábbi agrár-környezetvédelmi rendelkezésekkel egészül ki: Az elpusztult tőkéket el kell távolítani a parcellákról, és azokat tilos a parcellákon tárolni.
Tilos a parcella teljes vegyszeres gyomirtása.
Minden gazdálkodó maga számítja ki és tartja nyilván a kezelési gyakorisági indexét.
Ezek a módosítások a növényvédő szerek használatának csökkentésére és a környezet jobb tekintetbevételére irányuló társadalmi igények jobb figyelembevételét célozzák.
Ezek a módosítások nem vonják maguk után az egységes dokumentum módosítását.
4.
A termés szállítása A termés szállítási feltételei az alábbiak hozzáadásával kerülnek pontosításra: A tartályok mérete nem haladhatja meg az 1,20 x 1,00 m oldalhosszúságot és a 0,80 m magasságot, a berakodott szőlő magassága legfeljebb 60 cm lehet.
A szőlő leszedése és a préselés közötti idő nem haladhatja meg a 24 órát.
Ez a módosítás lehetővé teszi a szőlő szállítás közbeni összezúzódásának elkerülését, és ezáltal a szőlő minőségének javítását.
Az egységes dokumentum 5.1. pontja ennek megfelelően módosul.
(1) HL L 9., 2019.1.11., 2. o.